VÁLLALKOZÁSI KERETSZERZŐDÉS

Mely létrejött egyrészről: **Budapest Főváros VIII. kerület Józsefvárosi Önkormányzat**

Székhelye: 1082 Budapest, Baross utca 63-67.

Adószám: 15735715-2-42

Törzskönyvi azonosító szám: 735715

Statisztikai számjel: 15735715-8411-321-01

Bankszámlaszám: 11784009-15508009-00000000

Képviselője: Pikó András polgármester

mint **Megrendelő** ( a továbbiakban: Megrendelő)

másrészről: ………………………………………….

Székhelye:…………………………………...

Adószám: …………………………………….

Bankszámlaszám: ………………………………….

Képviselője: …………………………………………….

mint **Vállalkozó** ( a továbbiakban: Vállalkozó) **együttesen:** **Szerződő Felek** (a továbbiakban: Szerződő Felek) között az alulírott napon és helyen, az alábbi feltételekkel.

**ELŐZMÉNYEK**

Megrendelő, mint ajánlatkérő jelen keretszerződés megkötésére irányulóan 2023. ……….. napján a „köztemetéshez kapcsolódóan az elhunyt hamvainak temetési helyre történő elhelyezése” tárgyú, közbeszerzési értékhatárt el nem érő beszerzési eljárást (a továbbiakban: beszerzési eljárás) folytatott le, melynek eredményét Megrendelő Képviselő-testületének Költségvetési és Pénzügyi Bizottsága a …………………………………. számú határozatában állapította meg. Az eredményes beszerzési eljárás alapján Megrendelő a köztemetéshez kapcsolódóan az elhunyt hamvainak temetési helyre történő elhelyezése vonatkozásában Vállalkozótól rendeli meg a jelen keretszerződésben meghatározott munkák teljesítését, eseti megrendelés alapján.

1. **Előzetes megállapítások:**

A Szerződő Felek kijelentik, hogy ellenük csőd, felszámolási vagy végrehajtási, vagy ilyenek veszélyével járó peres vagy nem peres eljárás nincs folyamatban, a jelen keretszerződés megkötéséhez és teljesítéséhez szükséges hatósági és egyéb felhatalmazással, engedéllyel és jóváhagyással rendelkeznek, a jelen keretszerződés megkötése a másokkal kötött szerződéseiket, vagy harmadik személy jogait nem sérti.

A keretszerződés alapját az ajánlattételi felhívás, továbbá a Vállalkozó által benyújtott és megrendelő által elfogadott ajánlat határozzák meg.

1. **A keretszerződés tárgya:**
	1. A Megrendelő megrendeli, a Vállalkozó pedig elvállalja a Megrendelő által megrendelt köztemetések esetében az elhunyt hamvainak temetési helyre történő elhelyezését. A Vállalkozó a jelen keretszerződés teljesítése során a vonatkozó jogszabályi előírásoknak – elsődlegesen a temetőkről és temetkezésről szóló 1999. évi XLIII. törvény (a továbbiakban: Ttv.) és a törvény végrehajtására kiadott 145/1999. (X.1.) Korm. rend. rendelkezéseinek (a továbbiakban: Vhr.) – megfelelően, a szakmai, közegészségügyi, kegyeleti és etikai szabályok betartásával a legmagasabb minőség biztosításával köteles eljárni.

2.1.1. Vállalkozó vállalja az elhunytak hamvait tartalmazó urnák Megrendelő által megnevezett temetkezési szolgáltatótól megrendelt, a temetkezési szolgáltató által megjelölt helyen és időben történő kézhezvételét, és a hamvakat tartalmazó urnák temetési helyre történő szállítását, a hamvak elhelyezését.

2.1.2. A Vállalkozó köteles a köztemetés időpontjáról a köztemetés előtt 15 nappal a Megrendelőt írásban értesíteni. Vállalkozó köteles az elhunyt hamvait tartalmazó urnákat a temetési helyen elhelyezni, és a hamvakat tartalmazó urnákat tíz évig megőrizni. A tíz éves őrzési kötelezettség jelen keretszerződés megszűnését, vagy megszüntetését követően is fennáll. A temetési helyeket számozni kell és a temetési helyek nyilvántartással való azonosíthatóságát biztosítani kell.

2.1.3. A temetkezési emlékhelyen épített ravatalozót kizárólag a búcsúztatás idejéig lehet használni. A ravatalozóban az elhunytat ideiglenesen elhelyezni, búcsúztatásra előkészíteni tilos. Temetkezési emlékhelyen külső ravatalozás nem végezhető. Munka úgy végezhető, hogy az ne sértse a hozzátartozók és a látogatók kegyeleti érzéseit, ne akadályozza az elhunyt elbúcsúztatását. A munka ideje alatt a temetési helyek látogatását nem lehet akadályozni. A ravatalozó rendszeres takarításáról és szükség szerint fertőtlenítéséről a Vállalkozó köteles gondoskodni.

2.1.4. Vállalkozó köteles

- biztosítani az eltemetés (urnaelhelyezés) feltételeit;

- megállapítani a látogatók kegyeletgyakorlásának feltételeit;

- megállapítani a nyitvatartási időt;

- biztosítani a ravatalozót, és ezek technikai berendezéseit, valamint az egyéb közcélú létesítmények karbantartását, és működtetni azokat;

- megőrizni a nyilvántartó könyveket;

- tájékoztatni a látogatókat;

- kijelölni a temetési helyeket;

- elvégezni a temetési hely és létesítményeinek tisztán tartását, az utak karbantartását, síkosság mentesítését és a hó eltakarítását;

- összegyűjteni és elszállítani a hulladékot;

- gondoskodni a temetési hely rendjének betartásáról és betartatásáról;

- összehangolni a létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíteni a temetés és az urnaelhelyezés zökkenőmentes lefolyását;

- gondoskodni az ügyfélfogadásról.

2.1.5. A temetési hellyel a Megrendelő a Vhr. 18. § (1) bekezdésében foglalt időtartamon belül jogosult rendelkezni, ezen időtartam alatt a Vállalkozó köteles megőrizni az urnákat a 2.1.2. pontban foglaltak szerint. Az őrzésre előírt időtartam lejárta után – amennyiben a rendelkezésre jogosult Megrendelő a kiürítésre megjelölt időpontot követően a temetési hely feletti rendelkezési jogára nem tart igényt – a megjelölt időpontot követő egy év elteltével a temetési hely értékesíthető.

2.1.6. A 2.1.5. pontban meghatározott időtartam elteltét követően, – amennyiben az elhunyt hamvainak elhelyezéséről nem gondoskodik az elhunyt hozzátartozója – az urnákat a kiürítésre megjelölt időpontot követően 6 hónap elteltével a főváros és megyei kormányhivatal népegészségügyi feladatkörében eljáró járási (fővárosi kerületi) hivatala (a továbbiakban: népegészségügyi feladatkörében eljáró járási hivatal) jelenlétében közös sírhelyben kell elhelyezni, illetve a hamvak az arra kijelölt helyen szétszórhatók. Egyéb esetben a hamvak szétszórására csak a Megrendelő kifejezett írásbeli nyilatkozata alapján kerülhet sor az urna urnafülkébe történő elhelyezésének mellőzésével.

2.1.7. A hamvak szétszórásakor gondoskodni kell arról, hogy azok a szétszóráskor a talajba bemosódjanak. Ha a szétszórás zárt rendszerbe (pl. medence) történik, gondoskodni kell, hogy a hamvak abból ne kerülhessenek ki. Ha a műtárgy betelt, azt a temetési hely megszűnéséig fenn kell tartani, vagy közös emlékhelyen kell megőrizni. Szétszórásos temetés esetén a hamvakat a szétszórás elvégzésére alkalmas urnába kell helyezni. A hamvakat temetőn kívüli ingatlanon a tulajdonos (kezelő) előzetes hozzájárulása után lehet szétszórni.

2.1.8. A jelen keretszerződés alapját, a keretszerződés mellékleteit képező ajánlattételi felhívás, ajánlattételi dokumentáció, továbbá a Vállalkozó által benyújtott és Megrendelő által elfogadott ajánlat határozzák meg.

* 1. A Megrendelő jelen keretszerződés alapján eseti megrendeléseket bocsát ki a Vállalkozó felé a keretszerződésben rögzített feladatok elvégzésére. Megrendelő jelen keretszerződés alapján egyidejűleg több eseti megrendelés kibocsátására is jogosult.
	2. A Vállalkozó a hamvakat a Megrendelő írásbeli értesítése alapján, az értesítésben rögzített átvételi napként megjelölt időponttól számított tizenöt munkanapon belül köteles a temetési helyre szállítani.
	3. A teljesítés helye a Vállalkozó által benyújtott és Megrendelő által elfogadott ajánlatban megjelölt temetési hely.

2.5 A Megrendelő jogosult Vállalkozó tevékenységét részfolyamatában is ellenőrizni. A Vállalkozó köteles biztosítani, hogy a Megrendelő bármely időpontban gyakorolhassa ellenőrzési jogosultságát.

1. **A szerződés összege, hatálya:**

3.1. A jelen keretszerződés 2.1. pontjában meghatározott feladatok elvégzéséért Vállalkozó az alábbi összegű vállalkozási díjra jogosult:

|  |  |  |
| --- | --- | --- |
|  |  |  |
|  | **1.** A köztemetés szolgáltatás nettó vállalkozási díja a hamvak urnafülkébe történő temetése esetén (ravatalozás nélkül)  | ………,-Ft/fő |
|  | **2.** A köztemetés szolgáltatás nettó vállalkozási díja a hamvak sírboltba történő temetése esetén (ravatalozás nélkül) | ………,-Ft/fő |
|  | **3.** A köztemetés szolgáltatás nettó vállalkozási díja a hamvak sírhelybe történő temetése esetén (ravatalozás nélkül) | ………..,-Ft/fő |
|  | **4.** A köztemetés szolgáltatás nettó vállalkozási díja a hamvak szórásos temetése esetén (ravatalozás nélkül) | …………,-Ft/fő |
|  | **5.** Ravatalozás nettó vállalkozási díja  | …………..,-Ft/fő |

3.2. A vállalkozási díj kifogástalan minőségében elvégzett munkára vonatkozik, tartalmazza a teljesítéssel kapcsolatos felmerülő valamennyi költséget. A Vállalkozó a jelen szerződés teljesítése során Megrendelővel szemben további költségeket nem érvényesíthet.

3.3. A Szerződő Felek rögzítik, hogy jelen keretszerződést a Budapest Főváros VIII. kerület Józsefvárosi Önkormányzat Képviselő-testületének 76/2023. (IV. 27.) számú pénzügyi fedezet biztosítására vonatkozó határozata alapján határozott időre, 2023. október 1. napjától 2026. szeptember 30. napjáig terjedő időtartamra kötik.

3.4. Szerződő Felek rögzítik, hogy a jelen keretszerződés alapján megvalósított eseti megrendelések összesített ellenértéke a 3.3. pontban megjelölt időszakban nem haladja meg a nettó 14.900.000,-Ft. + ÁFA , azaz tizennégymillió-kilencszázezer forint + ÁFA keretösszeget.

3.5. A Megrendelő nem köteles a jelen szerződés keretösszegét megrendelésével kimeríteni. Vállalkozó a megrendelések elmaradása miatt Megrendelő felé kötelességgel nem élhet.

3.6. Amennyiben a jelen keretszerződés alapján megvalósított eseti megrendelések összesített ellenértéke alapján a 3.4. pontban meghatározott keretösszeg kimerül, a keretszerződés a Szerződő Felek erre irányuló külön jognyilatkozata nélkül a 3.3. pontban meghatározott időtartam előtt is megszűnik.

1. **Pénzügyi fedezet, elszámolások, számlázás:**

4.1. Megrendelő a szükséges pénzügyi fedezetet saját forrásból biztosítja.

* 1. Megrendelő kizárólag az eseti megrendelésekben ténylegesen szereplő, a Vállalkozó által elvégzett munkák ellenértékét fizeti meg a Vállalkozó részére a 3.1. pontban meghatározott vállalkozói díjak alapján.

4.3. Vállalkozó előleg igénylésére nem jogosult. Vállalkozó a számla benyújtására a Megrendelő által kiállított szakmai teljesítésigazolást követően jogosult. A számla kötelező mellékletét képezi és a díj kifizetésének feltétele a Megrendelő által kiállított szakmai teljesítésigazolás. A szakmai teljesítésigazolásra a Megrendelő Anyakönyvi Irodájának köztemetési ügyintézője, a pénzügyi teljesítésigazolásra az Anyakönyvi Iroda vezetője jogosult.

* 1. A Vállalkozó által benyújtott számlát Megrendelő 30 napon belül átutalással teljesíti a Vállalkozó ………………………számú bankszámlájára.

4.5. A szabálytalanul kiállított, vagy a szükséges mellékletek nélkül benyújtott számlára kifizetés nem teljesíthető.

**5. Kapcsolattartás:**

5.1. Kapcsolattartásra kijelölt személyek, elérhetőségei:

**Megrendelő részéről:**

Név: Hatósági Ügyosztály Anyakönyvi Iroda vezetője

 Cím: 1082 Budapest, Baross utca 63-67.

 Telefon: 06/1/459-2269

 E-mail: anyakonyv@jozsefvaros.hu

 KRID: 557081344

**Vállalkozó részéről:**

Név:…………………

 Cím: ………………….

 Telefon: ……………………….

 E-mail: …………………….

5.2 A kapcsolattartásra kijelölt személyek adataiban bekövetkezett változásokról a Szerződő Felek egymást írásban, lehetőség szerint előzetesen értesítik.

5.3 A Szerződő Felek közötti minden nyilatkozatot, vagy egyéb értesítést írásban, elektronikus úton cégkapun/hivatali kapun keresztül kell eljuttatni az 5.1 pontban meghatározott elérhetőségekre.

**6. Garancia:**

Vállalkozó a jelen szerződés teljesítése során a vonatkozó jogszabályi előírásoknak megfelelően, a szakmai, közegészségügyi, kegyeleti és etikai szabályok betartásával a legmagasabb minőség biztosításával köteles eljárni.

**7. Szerződésszegés jogkövetkezményei:**

7.1. A jelen szerződés felmondására és megszüntetésére a Polgári Törvénykönyvről szóló 2013. évi V. törvény, a Ttv., valamint a Vhr. rendelkezései irányadóak a szerződésben rögzített kikötésekkel.

7.2. A Megrendelő a Vállalkozóhoz intézett írásbeli nyilatkozattal, azonnali hatállyal felmondhatja a jelen szerződést, ha a Vállalkozó

- szerződéses kötelezettségét súlyosan vagy ismételten megszegi;

- fizetésképtelenné válik, ellene csődeljárás vagy felszámolási eljárást kezdeményeznek, végelszámolást határozza el, felfüggeszti tevékenységét, kifizetéseit beszünteti;

- tevékenysége következtében Megrendelő érdekeit, vagy jó hírnevét sértő esemény következik be;

- tevékenységét érintő szabálysértés, vagy bűncselekmény miatt jogerős elmarasztaló határozatot hoznak.

7.3. Felmondás esetén a Vállalkozó kártérítésre nem jogosult.

7.4. A Vállalkozó jogosult a jelen szerződést 90 napos felmondási határidővel megszüntetni, ha a Megrendelő a Vállalkozó írásbeli felszólítása ellenére jelen szerződés rendelkezéseinek betartásával készült, a Megrendelő által elfogadott teljesítést követően szabályosan kiállított számlájának kiegyenlítésével a fizetési határidőhöz képest 120 napot meghaladó késedelembe esik.

7.5 Szerződő Felek nem követnek el szerződésszegést, ha kötelezettségeik teljesítését ,,vis major” akadályozza meg, amely a szerződés aláírását követően következik be. Ebben az esetben Megrendelő a tevékenység-ellátás folyamatosságának biztosítása érdekében jogosult az adott megrendelésben szereplő szolgáltatást a harmadik személyektől beszerezni. Ebben az esetben a Vállalkozó semmiféle jogcímen igényt nem terjeszthet elő a Megrendelővel szemben.

**8. Szerződést biztosító mellékkötelezettségek:**

8.1. Amennyiben Vállalkozó olyan okból, amelyért felelős, a jelen keretszerződéshez kapcsolódó eseti megrendelésekben meghatározott teljesítési határidőkhöz képest késedelmesen teljesít, úgy a Vállalkozó késedelmi kötbért köteles fizetni. A késedelmi kötbér mértéke a késedelembe esés napjától kezdve naponta a nettó vállalkozói díj 1%-a, de legfeljebb a nettó vállalkozói díj 10%-a. A késedelmi kötbér összege esedékessé válik, ha a késedelem megszűnik, vagy ha a kötbér eléri a kikötött legmagasabb mértéket. Amennyiben Vállalkozó késedelme meghaladja a 15 naptári napot, Megrendelő jogosult a jelen szerződést azonnali hatállyal felmondani.

8.2. Megrendelő a kötbérigényét írásban köteles közölni a Vállalkozóval.

8.3. A késedelmes teljesítés esetére kikötött kötbér megfizetése a Vállalkozót nem mentesíti a szerződésszerű teljesítés alól.

8.4. Megrendelő jogosult az általa érvényesített kötbért a vállalkozási díjból visszatartani.

8.5. Amennyiben a Megrendelő a jelen szerződést azonnali hatállyal felmondja (súlyos szerződésszegés 7.2. pontban meghatározott eseteiben), vagy, ha a teljesítés olyan okból, amelyért a Vállalkozó felelős, meghiúsul, a Vállalkozó meghiúsulási kötbér megfizetésére köteles. A meghiúsulási kötbér mértéke az eseti megrendeléshez kapcsolódó nettó vállalkozási díj 10%-a. A meghiúsulási kötbér a teljesítés meghiúsulásával, illetve az azonnali hatályú felmondás Vállalkozóval történő közlésével válik esedékessé.

**9. Egyéb rendelkezések:**

9.1. Vállalkozó kijelenti, hogy rendelkezik a tevékenység végzéséhez szükséges valamennyi jogosultsággal és feltétellel, egyúttal kötelezettséget vállal arra, hogy amennyiben bármely a tevékenység végzéséhez szükséges engedélyeknek vagy jogosultságoknak érvényességi ideje a szerződéses időszak ideje alatt lejár, úgy ezeket meghosszabbítja vagy ismételten megkéri.

9.2. Vállalkozó tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására. A jelen szerződés alapján elkészített tanulmányok nyilvánosságra hozatalához a Megrendelő előzetes írásbeli hozzájárulása szükséges.

A titoktartási kötelezettség megszegése súlyos szerződésszegésnek minősül, amely jelen keretszerződés azonnali hatályú felmondását vonhatja maga után a 7.2. pontban foglaltak szerint.

9.3. Szerződő Felek megállapodnak abban, hogy amennyiben a jelen szerződés bármely pontja kógens jogszabályba ütközne, vagy a beszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy beszerzési dokumentumi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelni kell) és azt szövegszerűen a szerződés nem tartalmazza (az adott rendelkezés a szerződés részét képezi).

9.4. Vállalkozó kijelenti az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére figyelemmel, hogy átlátható szervezet, és az államháztartásról szóló 2011. évi CXCV. törvény 1. § 4. pontjában és 41. § (6) bekezdésében foglaltakra figyelemmel a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltaknak megfelel.

9.5. Szerződő Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

Szerződő Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.

Szerződő Felek rögzítik, hogy a személyes adatok kezelésével és védelmével kapcsolatos kötelezettségek a Vállalkozó részéről a teljesítésben közreműködőkre is megfelelően vonatkoznak.

Szerződő Felek kikötik, hogy a jelen keretszerződéssel kapcsolatos esetleges jogvita eldöntése ügyében a Pesti Központi Kerületi Bíróság a kizárólagos illetékességét kötik ki.

Jelen szerződés elválaszthatatlan részét képezi – Megrendelő példányához csatolva – a beszerzési eljárás iratanyaga (ajánlattételi felhívás, nyertes ajánlat).

Jelen szerződés 2023. október 1. napján lép hatályba.

Szerződő Felek kijelentik, hogy a jelen keretszerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 egymással mindenben szó szerint megegyező eredeti példányban, amelyből 1 példány a Vállalkozót, 4 példány Megrendelőt illeti.

Budapest, 2023. …………………………..

|  |  |
| --- | --- |
|  |  |
| ……………………………………………….**Megrendelő****Pikó András****polgármester****Budapest Főváros VIII. kerület****Józsefvárosi Önkormányzat** | ………………………………………………… **Vállalkozó:****Képv: ……………………………….** |
|  |  |
|  |  |
| Jogi szempontból ellenőrizte:............................................ dr. Székelyhidi Lívia jogi irodavezető |  |

Fedezet:……………………………….. Dátum: Budapest, 2023. …………..…..

Pénzügyileg ellenjegyzem:

............................................

 Hőrich Szilvia

 gazdasági vezető